Sausio 2

Sausio 2 yra 2-a metų diena pagal Grigaliaus kalendorių. Nuo šios dienos iki metų galo lieka 363 dienos (keliamaisiais metais – 364).

Informacija

Vardadieniai 
Bazilijus – Bazilė – Fulgentas – Gailius – Gailutė – Grigalius – Mažvydas – Mažvydė – Stefanija – Izidorius

Šią dieną Lietuvoje

Įvykiai 
 1626 – Simnui suteiktos miesto teisės;
 1919 – Lietuvos Taryba persikėlė į Kauną, kuris tapo Laikinąja sostine;
 1926 – pasirodė pirmasis Lietuvoje orų prognozės biuletenis.

Gimimo dienos 
 1861 m. – Vincentas Jurgilas, Romos katalikų garbės kanauninkas, draudžiamos lietuviškos spaudos platintojas (m. 1939 m.).
 1876 m.:
 Antanas Pranas Daniliauskas, Lietuvos mokytojas, švietėjas, draudžiamosios lietuviškos spaudos platintojas (m. 1941 m.).
 Juozas Izidorius Dailidė, Lietuvos pedagogas, filosofijos daktaras (m. 1949 m.).
 1895 m. – Vladas Braziulevičius, Lietuvos karinis veikėjas, pulkininkas (m. 1972 m.).
 1907 m. – Kazys Macevičius, Lietuvos komunistinis veikėjas, LTSR valstybės saugumo, žemės ūkio darbuotojas (m. 1974 m.).
 1909 m. – Juozas Baltušnikas, Argentinos lietuvių bendruomenės veikėjas (m. 1956 m.).
 1922 m. – Kristina Rickevičiūtė, filosofė, Vilniaus universiteto docentė (m. 1984 m.).
 1924 m.:
 Antanas Paulavičius, pedagogas, chorvedys, kompozitorius, literatas (m. 2008 m.).
 Henrikas Vancevičius, vienas garsiausių XX a. 6-8-dešimtmečio Lietuvos teatro režisierių.
 1927 m. – Vytautas Ciplijauskas, Lietuvos tapytojas.
 1928 m.:
 Bronislavas Bagdžius, gamtininkas, biologas – zoologas (m. 1964 m.).
 Julija Gascevičiūtė-Zmirskienė, Lietuvos teatro aktorė.
 1929 m. – Pranciškus Tupikas, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras.
 1930 m.:
 Aloyzas Gureckas, dainininkas, muzikos mokytojas, chorvedys.
 Raimundas Dagys, Lietuvos fizikas, habilituotas fizinių mokslų daktaras (m. 1996 m.).
 1931 m.:
 Aleksandras Melechas, muzikos mokytojas ir chorvedys.
 Balys Karalius, Lietuvos agronomas, biomedicinos mokslų daktaras (m. 2005 m.).
 1932 m.:
 Antanas Kaminskas, Lietuvos silikatų technologijos inžinierius, statybinių medžiagų technologas, habilituotas technologijos mokslų daktaras (m. 2010 m.).
 Vladas Algis Gapšys, Lietuvos inžinierius mechanikas, mašinų gamybos technologas, technologijos mokslų daktaras (m. 2019 m.).
 Jonas Ragaišis, Lietuvos spaudos ir radijo žurnalistas (m. 2014 m.).
 1934 m.:
 Albinas Lozuraitis, lietuvių filosofas, politikas, vertėjas ir redaktorius.
 Antanas Kairys, Lietuvos zootechnikas, habilituotas agrarinių mokslų daktaras, Radviliškio rajono politinis veikėjas.
 1935 m.:
 Algimantas Janušauskas, Lietuvos ir Rusijos matematikas, habilituotas fizinių mokslų daktaras; fizikos ir matematikos mokslų daktaras 1974 m (m. 1998 m.).
 Algirdas Antanas Lauraitis, TSRS ir Lietuvos karinis veikėjas, pirmo rango kapitonas, komandoras .
 Antanas Mikalauskas, Lietuvos geografas, geomorfologas, geografijos mokslų daktaras (m. 1987 m.).
 1936 m.:
 Albertas Juozapas Petronis, Lietuvos ir Pasvalio rajono politinis bei visuomenės veikėjas.
 Algirdas Antanas Baliulis, Lietuvos istorikas, humanitarinių mokslų daktaras.
 Edmundas Sapranavičius, choro dirigentas ir pedagogas.
 Juozas Rygertas, lietuvių teatro ir kino aktorius (m. 2021 m.).
 1937 m. – Antanas Birgiolas, Lietuvos ir Vilkaviškio rajono politinis bei visuomenės veikėjas.
 1938 m.:
 Emilis Jokūbas Trečiokas, žurnalistas, literatas, kraštotyrininkas, Lietuvos politinis veikėjas (m. 2004 m.).
 Petras Zimblys, Lietuvos politinis veikėjas.
 1939 m.:
 Andrejus Edvardas Ancuta, Lietuvos chemikas technologas, habilituotas fizinių mokslų daktaras.
 Juozas Šaltenis, teisininkas, Lietuvos ir Visagino visuomenės bei politinis veikėjas.
 Kęstutis Kuckailis, Lietuvos karinis veikėjas, pulkininkas (1993 m.).
 Zenonas Eimutis Sabalys, inžinierius, visuomenės veikėjas, Šiaulių miesto Garbės pilietis.
 1941 m.:
 Feliksas Žalnierius, Utenos rajono politinis veikėjas.
 Rolandas Kazlauskas, Lietuvos chemikas, habilituotas fizinių mokslų daktaras.
 1942 m.:
 Albinas Mykolas Daugiala, Lietuvos ir Raseinių rajono politinis veikėjas. Raseinių rajono garbės pilietis (m. 2005 m.).
 Jūratė Kazimierėnaitė, chorvedė ir pedagogė.
 Kostantas Kazakevičius, Lietuvos inžinierius mechanikas, medžiagotyrininkas, habilituotas technologijos mokslų daktaras (m. 1997 m.).
 Pranciškus Juškevičius, Lietuvos statybos inžinierius, miestų planavimo specialistas, habilituotas technologijos mokslų daktaras, LR politinis veikėjas, aplinkos viceministras (m. 2014 m.).
 Romualdas Juška, Lietuvos futbolininkas, puolėjas, futbolo teisėjas, nuo 1983 m. FIFA teisėjas.
 1943 m.:
 Aleksandras Albinas Lenkutis, Lietuvos ir Kazlų Rūdos savivaldybės politinis bei visuomenės veikėjas.
 Alfonsas Grigonis, Lietuvos fizikas, medžiagotyros specialistas, habilituotas technologijos mokslų daktaras.
 Eligijus Domarkas, Lietuvos muzikinių teatrų režisierius.
 Stanislovas Tutlys, pedagogas, Lietuvos ir Plungės rajono politinis bei visuomenės veikėjas.
 1944 m. – Elvyra Justina Jašmontaitė, Lietuvos ir Klaipėdos rajono politinė bei visuomenės veikėja.
 1945 m. – Stasys Bočkus, Lietuvos inžinierius mechanikas, habilituotas technologijos mokslų daktaras.
 1946 m. – Vladas Navikas, Lietuvos ir Panevėžio rajono politinis bei visuomenės veikėjas.
 1947 m.:
 Antanas Kuras, Lietuvos neurobiologas, habilituotas biomedicinos mokslų daktaras.
 Edmundas Adomavičius, Lietuvos ir Radviliškio rajono politinis bei visuomenės veikėjas.
 Edmundas Kibirkštis, Lietuvos inžinierius mechanikas, habilituotas technologijos mokslų daktaras.
 Markas Zingeris, Lietuvos rašytojas (m. 2023 m.).
 1948 m.:
 Andrius Giedrimas, Lietuvos dailininkas vitražistas, tapytojas.
 Irena Čeilitkienė, gydytoja, Lietuvos ir Panevėžio miesto politinė bei visuomenės veikėja.
 Jadzė Tarvainienė, Lietuvos ir Telšių rajono politinė bei visuomenės veikėja.
 Laima Balaišytė-Amelina, Lietuvos stalo tenisininkė, pasaulio čempionė, jauniausia Lietuvos čempionė.
 1951 m. – Rita Janina Pleseckienė, pedagogė, Lietuvos ir Kazlų Rūdos politinė bei visuomenės veikėja.
 1952 m.:
 Danutė Araminienė, Lietuvos ir Pakruojo rajono savivaldybės politinė bei visuomenės veikėja.
 Stasys Keleris, Lietuvos politinis veikėjas.
 1953 m.:
 Algirdas Latėnas, Lietuvos aktorius, režisierius.
 Audra Daujotienė, Lietuvos ir Klaipėdos miesto savivaldybės politinė bei visuomenės veikėja.
 1954 m.:
 Vidmantas Kutra, Lietuvos ir Radviliškio rajono politinis veikėjas.
 Česlovas Žukauskas, Lietuvos ir Trakų rajono politinis bei visuomenės veikėjas.
 1955 m. – Arvydas Narkeliūnas, inžinierius energetikas, Lietuvos politinis veikėjas.
 1956 m. – Elvydas Pauliukėnas, Lietuvos ir Šakių rajono politinis bei visuomenės veikėjas.
 1957 m.:
 Elena Mirinavičienė, Lietuvos ir Ukmergės rajono politinė bei visuomenės veikėja.
 Vidmantas Alekna, Lietuvos gydytojas reumatologas, geriatras, biomedicinos mokslų daktaras.
 Zigmont Ždanovič, Lietuvos ir Vilniaus rajono politinis bei visuomenės veikėjas.
 1958 m.:
 Marijonas Bogdevičius, Lietuvos inžinierius mechanikas, habilituotas technologijos mokslų daktaras.
 Vaidotas Daunys, Lietuvos rašytojas eseistas, poetas (m. 1995 m.).
 1959 m.:
 Benedikta Pučkytė, muzikos mokytoja ir chorvedė.
 Laima Janušonytė, sporto žurnalistė ir prodiuserė, Lietuvos sporto žurnalistų federacijos (LSŽF) prezidentė (nuo 2004 m.), Tarptautinės sporto žurnalistų asociacijos (AIPS) viceprezidentė.
 Vytautas Bogušis, Lietuvos pasipriešinimo tarybiniam okupaciniam režimui ir politinis veikėjas.
 1960 m. – Algis Mečkovskis, Lietuvos savigynos imtynių ir dziudo imtynininkas, treneris, majoras.
 1961 m.:
 Artūras Kaklauskas, Lietuvos statybos inžinierius, habilituotas technologijos mokslų daktaras.
 Virginijus Šmigelskas, istorikas, teisininkas, Lietuvos politinis bei visuomenės veikėjas.
 1962 m.:
 Remeikis Augenijus, miškininkas, Lietuvos politinis veikėjas.
 Virgilijus Leketas, gydytojas traumatologas ortopedas, Alytaus miesto savivaldybės politikas.
 1963 m. – Rūta Ibelhauptienė, Lietuvos pianistė, pedagogė.
 1964 m. – Aušra Krasauskienė, Jonavos rajono politinė veikėja.
 1965 m. – Virginijus Kaušys, ūkininkas, Lietuvos ir Klaipėdos rajono politinis bei visuomenės veikėjas.
 1967 m. – Andriejus Virkutis, Lietuvos ir Mažeikių rajono politinis bei visuomenės veikėjas.
 1969 m. – Rolandas Jankauskas, viena iš Sausio 13-osios įvykių aukų, žuvo sausio 13 d. naktį, gindamas Lietuvos Respublikos laisvę ir nepriklausomybę (m. 1991 m.).
 1971 m. – Raimundas Vaitiekus, Lietuvos ir Šilalės rajono savivaldybės bei Tauragės apskrities politinis bei visuomenės veikėjas.
 1984 m. – Radvilė Morkūnaitė, Lietuvos muzikė, politinė veikėja, Europos Parlamento narė.

Mirtys 
 1873 m. – Boguslavas Frederikas Radvila, didikas, Prūsijos valstybės ir karinis veikėjas, generolas (g. 1809 m.).
 1919 m. – Bonifacas Verbickas-Verbyla, kurpius, Lietuvos profsąjungų ir politinis veikėjas (g. 1876 m.).
 1934 m. – Juozas Šeikus, Lietuvos knygnešys (g. 1862 m.).
 1966 m. – Vladas Lašas, Lietuvos gydytojas fiziologas, alergologas. Alergologijos pradininkas Lietuvoje (g. 1892 m.).
 1974 m. – Aurelija Mikušauskaitė, Lietuvos kino, televizijos ir teatro aktorė (g. 1937 m.).
 1976 m. – Jonas Jasiukaitis, Lietuvos inžinierius, architektas (g. 1894 m.).
 1977 m. – Kristupas Marija Tiškevičius Logoiskis, bajoras, Lelijos herbo grafas (g. 1911 m.).
 1978 m. – Kazys Matiukas, Lietuvos smuikininkas, pedagogas (g. 1909 m.).
 1993 m.:
 Eduardas Čepulis, Lietuvos teatro aktorius, režisierius (g. 1916 m.).
 Karolis Mekas, Lietuvos archeologas, etnografas, filosofijos daktaras (g. 1906 m.).
 1994 m. – Edmundas Gendrolis, Lietuvos filosofas, kultūros antropologas, humanitarinių mokslų daktaras (g. 1938 m.).
 1995 m. – Gražina Jakavičiūtė-Šaltenienė, aktorė (g. 1907 m.).
 1998 m. – Petras Daugintis, SJ, lietuvių kunigas, jėzuitas katalikų spaudos darbuotojas (g. 1915 m.).
 2002 m. – Eduardas Viskanta, vertėjas, pedagogas lituanistas, žurnalistas, redaktorius (g. 1902 m.).
 2007 m. – Gražina Didelytė-Abaravičienė, Lietuvos grafikė, knygų iliustratorė (g. 1938 m.).
 2021 m. – Vidmantas Staniulis, lietuvių kultūros veikėjas, bibliofilas, kolekcininkas (g. 1950 m.).
 2023 m. – Donatas Čižauskas, Lietuvos dainininkas (g. 1989 m.).

Šią dieną pasaulyje

Įvykiai 
 1833 – Anglija užėmė Falklando salas Cleon korvetei įplaukus į Port Solitude;
 1839 – Prancūzų fotografas Luizas Dageras pirmą kartą istorijoje nufotografavo Mėnulį;
 1871 – Amadėjus I tapo Ispanijos karaliumi;
 1886 – Prancūzija įkūrė protektoratą Madagaskare;
 1959 – paleistas SSRS erdvėlaivis Luna 1, kuris praskriejo 6000 km atstumu nuo Mėnulio ir tapo pirmuoju dirbtiniu Saulės palydovu.
 1975 – Čarlis Čaplinas paskelbtas Anglijos riteriu.

Gimimo dienos 
 1819 m. – Konstantinas Grevingkas, Estijos mokslininkas geologas, tyrinėjęs Lietuvos geologinę sandarą (m. 1887 m.).
 1848 m. – Filipas Fortunatovas, rusų kalbininkas, Maskvos lingvistinės mokyklos įkūrėjas (m. 1914 m.).
 1862 m. – Michailas Dolivo-Dobrovolskis, Vokietijos rusų elektrotechnikas, išradėjas (m. 1919 m.).
 1868 m. – Nojus Žordanija, gruzinų žurnalistas, Rusijos ir Gruzijos politinis veikėjas (m. 1953 m.).
 1873 m. – Šv. Kūdikėlio Jėzaus Teresė, katalikų šventoji, vienuolė – karmelitė, viena iš trijų moterų, kuriai suteiktas Bažnyčios mokytojos titulas (m. 1897 m.).
 1920 m. – Aizekas Azimovas, JAV rašytojas fantastas, mokslo populiarintojas, pagal profesiją biochemikas (m. 1992 m.).
 1939 m. – Pertis Kulervas Pasijas, politologas, Suomijos politinis veikėjas.
 1941 m. – Gianfranco Terenzi, buvęs San Marino kapitonas-regentas (m. 2020 m.).
 1945 m. – Issei Nishikawa, Japonijos politikas, dabartinis Fukujaus prefektūros gubernatorius.
 1952 m. – Indulis Emsis, biologas ir Latvijos politikas, habilituotas biologijos mokslų daktaras, buvęs Latvijos Ministras pirmininkas. Nuo 2006 m. lapkričio Emsis yra 9-tos Saeimos pirmininkas.
 1955 m. – Agafonas Iakovidis, graikų folkloro dainininkas. Jis su grupe „Koza Mostra“ atstovavo Graikijai 2013 m. Eurovizijos dainų konkurse su daina „Alcohol Is Free“ (liet. Alkoholis už dyką) (m. 2020 m.).
 1958 m. – Danute Bankaitis-Davis, lietuvių kilmės JAV chemikė ir dviratininkė, olimpietė, pasaulio čempionė (m. 2021 m.).
 1963 m. – Olegas Znarokas, rusų kilmės Latvijos ledo ritulininkas bei ledo ritulio treneris. Jis yra ir Latvijos, ir Vokietijos pilietis. 2006 m. jis tapo Latvijos rinktinės vyriausiuoju treneriu, taip pat buvo kelių prieš tai buvusių rinktinės trenerių asistentas.
 1968 m. – Olegas Vladimirovičius Deripaska, tai Rusijos milijardierius, oligarchas ir RUSAL valdybos pirmininkas.
 1972 m. – Maria Alexandra Catherine Siachoque, Kolumbijos aktorė. Jos vyras yra argentiniečių aktorius Miguel Varoni.
 1975 m.:
 Oleksandras Volodymyrovičius Šovkovskis, futbolininkas, Ukrainos rinktinės ir Dynamo Kyiv klubo vartininkas.
 Vladyslavas Vaščiukas, futbolininkas, Ukrainos rinktinės ir Odesos „Čiornomorec“ klubo gynėjas.
 1980 m. – Rebekah Teasdale, britų modelis ir žurnalistė.
 1981 m.:
 Kirk James Hinrich, krepšininkas, pagrindinis Vašingtono „Wizards“ įžaidėjas. 2010 m. birželio 24 d. buvo iškeistas Washington „Wizards“ komandai už ateities naujokų biržos šaukimą..
 Maksimilianas Rodrigesas, Argentinos futbolininkas. Žaidžia puolėjo pozicijoje Argentinos futbolo rinktinėje ir Liverpool FC komandoje.
 1985 m. – Ismaël Bangoura, futbolininkas, Gvinėjos rinktinės ir Prancūzijos Stade Rennais klubo puolėjas.
 1987 m. – Esau Garcia Alvarez, Ispanijos futbolininkas, buvęs Ispanijos jaunimo rinktinės narys. Žaidęs Saragosos Real jaunimo komandoje. Nuo 2010 metų žaidžia Marijampolės „Sūduvos“ ekipoje.

Mirtys 
 1833 m. – Šventas Serafimas iš Sarovo, vienas žinomiausių vienuolių ir mistikų Rusijos stačiatikių bažnyčioje. Jis bandė perduoti pasauliečiams kontempliatyvųjį ir asketiškąjį vienuolynų mokymą ir teigė, kad kiekvieno krikščionio tikslas – jungtis su Šventąja Dvasia (g. 1759 m.).
 1861 m. – Frydrichas Vilhelmas IV, nuo 1840 m. birželio 7 d. iki mirties Prūsijos karalius. Faktiškai valdė iki 1858 m. spalio 7 d., kuomet dėl sveikatos priežasčių jo regentystė buvo suteikta jaunesniam broliui Vilhelmui Frydrichui Ludvigui (g. 1795 m.).
 1939 m. – Roman Dmowski, lenkų politikas (g. 1864 m.).
 1960 m. – Fridrichas Adleris, fizikas teoretikas, žurnalistas, Austrijos politinis veikėjas, subjektyviojo idealizmo šalininkas (g. 1879 m.).
 2009 m. – Anatolijus Markovičius Gurevičius, sovietų žvalgas, GRU karininkas, Raudonosios kapelos (Raudonosios kuopos, ) steigėjas, vienas vadovų (g. 1913 m.).
 2022 m. – Ričardas Erskinas Likis, Kenijos archeologas, antropologas, politikas (g. 1944 m.).

Šaltiniai 
 Istorijos dūžiai pagal VLE iš lrytas.lt.

Išnašos 

02